Gigi Becali, verdict în lupta la titlu: "Asta e ordinea" + Laudă un club din Liga 1
FCSB a pus stăpânire pe locul întâi în clasamentul play-off-ului Superligii României cu 35 de puncte.
După ce a învins-o pe Sepsi OSK cu 2-1, în prima etapă a play-off-ului, formația dirijată de Elias Charalambous și-a asigurat o diferență de șapte lungimi față de Universitatea Craiova. Oltenii ocupă poziția secundă cu 28 de puncte.
Gigi Becali, verdict în lupta la titlu: "Asta e ordinea" + Laudă un club din Liga 1
Gigi Becali, patron FCSB, a vorbit despre lupta la titlu din sezonul în curs și a evidențiat faptul că CFR Cluj și Universitatea Craiova se vor clasa la finele actualei stagiuni pe podium.
De asemenea, latifundiarul din Pipera a ținut să puncteze faptul că echipa pregătită de Adrian Mutu este "solidă" și că Farul Constanța ar putea să ocupe și ea fie locul doi, fie trei.
"CFR, Craiova, Rapid, în ordinea asta. Eu nu mă mai tem. M-ați întrebat și v-am spus. M-am bucurat că a câștigat Craiova, CFR e echipă mai solidă. Farul poate să fie locul doi sau trei, nu sunt diferențe mari de valoare. Și nici de puncte", a spus Gigi Becali la televiziunea DigiSport.
Cum arată clasamentul play-off-ului
FCSB (locul I, 35p) și-a asigurat o diferență de șapte puncte față de Universitatea Craiova (locul II, 28p), care ocupă poziția secundă cu 28 de puncte.
Rapid București (locul III, 28p) s-a împotmolit în prima etapă a play-off-ului cu Farul Constanța (locul V, 25p), scor 1-2, în timp ce CFR Cluj (locul IV, 27p) a pierdut cu oltenii, scor 1-2.
Sepsi OSK se situează pe ultima poziție a play-off-ului Superligii României cu 22 de puncte.
Urmăriți SPORT.RO și pe Google News